Ministru kabineta rīkojuma projekta

**„Par Jelgavas novada pašvaldības nekustamā īpašuma “Klimpju ceļš” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Jelgavas novada pašvaldības nekustamā īpašuma “Klimpju ceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Jelgavas novada pašvaldības nekustamo īpašumu „Klimpju ceļš” Glūdas pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Klimpju ceļš” Glūdas pagastā, Jelgavas novadā, (nekustamā īpašuma kadastra Nr. 5452 002 0301) sastāvā ietilpstošā zemes vienība ar kadastra apzīmējumu 5452 002 0245) 1,4 ha platībā (turpmāk ‒ nekustamais īpašums “Klimpju ceļš”) pieder Jelgavas novada pašvaldībai, un tā ir nepieciešama akciju sabiedrībai “Latvijas valsts meži” (turpmāk ‒ Sabiedrība), lai uz tās izbūvētu inženierbūvi – meža ceļu, kas funkcionāli kalpotu kā meža infrastruktūras objekts Sabiedrības mežsaimnieciskajos darbos iesaistītā transporta pārvietošanās nodrošināšanai. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem. 2019. gada 31. jūlijā Jelgavas novada dome pieņēma lēmumu “Par rezerves zemes fondā ieskaitītās zemes vienības atzīšanu par piekrītošu Jelgavas novada pašvaldībai un ierakstīšanu zemesgrāmatā uz pašvaldības vārda” (protokols Nr. 13., 22. §), ar kuru nolēma, ka zemes vienība ar kadastra apzīmējumu 5452 002 0245 1,4 ha platībā, kas ietilpst nekustamā īpašuma “Klimpju ceļš” sastāvā, ir piekrītoša Jelgavas novada pašvaldībai un ierakstāma zemesgrāmatā uz Jelgavas novada pašvaldības vārda, un pēc tam nekustamo īpašumu “Klimpju ceļš” nodot bez atlīdzības Latvijas valstij Zemkopības ministrijas personā valsts funkciju (valsts meža apsaimniekošanai un aizsardzībai) īstenošanai, kā arī noteica aizliegumu Zemkopības ministrijai atsavināt un apgrūtināt nekustamo īpašumu ar lietu tiesībām un pienākumu bez atlīdzības nodot Jelgavas novada pašvaldībai, ja tas vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai. Nekustamā īpašuma “Klimpju ceļš” zemes vienība ar kadastra apzīmējumu 5452 002 0245 robežojas ar Zemkopības ministrijas valdījumā un Sabiedrības pārvaldīšanā esošu nekustamā īpašuma “Kumeļu kalni” ar kadastra Nr. 5452 002 0197 zemes vienību ar kadastra apzīmējumu 5452 002 0197. Nekustamajā īpašumā “Kumeļu kalni” zemes vienībā ar kadastra apzīmējumu 5452 002 0197 atrodas Sabiedrības lietošanā esošais ceļš “Bramberģes meža ceļš” (būves kadastra apzīmējums 5452 002 0197 001), kas ir savienots ar valsts reģionālo autoceļu P97 “Jelgava–Dobele–Annenieki”. Pēc nekustamā īpašuma “Klimpju ceļš” nodošanas Zemkopības ministrijas valdījumā nekustamā īpašuma zemes vienībā ar kadastra apzīmējumu 5452 002 0245 plānots izbūvēt jaunu meža autoceļu un to savienot ar nekustamajā īpašumā “Kumeļu kalni” zemes vienībā ar kadastra apzīmējumu 5452 002 0197 esošo ceļu “Bramberģes meža ceļš”, nodrošinot piekļuvi valsts reģionālajam autoceļam P97 “Jelgava–Dobele–Annenieki”.  Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai.  Minētais nekustamais īpašums ierakstīts zemesgrāmatā Zemgales rajona tiesas Zemesgrāmatu nodaļas Glūdas pagasta zemesgrāmatas nodalījumā Nr. 100000596507 uz Jelgavas novada pašvaldības vārda.  Pēc Valsts zemes dienesta kadastra Informatīvās sistēmas teksta datiem, nekustamajam īpašumam reģistrēti apgrūtinājumi. Valstij, pārņemot nekustamo īpašumu “Klimpju ceļš” no pašvaldības, Valsts zemes dienesta kadastra Informatīvās sistēmā reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Pēc Kadastra informācijas teksta datiem, zemes vienības ar kadastra apzīmējumu 5452 002 0245 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Jelgavas novada pašvaldības nekustamo īpašumu “Klimpju ceļš”, ierakstīt to zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem uz tās izbūvētu inženierbūvi. Valsts zemes dienesta Kadastra informācijas sistēmā Sabiedrība tiks reģistrēta kā izbūvētās inženierbūves tiesiskā valdītāja.  Starp Zemkopības ministriju un Sabiedrību 13.11.2017. ir noslēgts “Valsts nekustamā īpašuma pārvaldīšanas līgums”, un saskaņā ar šī līguma 2.2.5. punktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. Zemkopības ministrija Sabiedrības izbūvētās inženierbūves tiesiskajā valdījumā iegūs saskaņā ar minētā līguma noteikumiem, jo, ievērojot Civillikuma normas, zemes gabala īpašnieks apbūves tiesīgā uzcelto nedzīvojamo ēku (inženierbūvi) iegūst īpašumā bez atlīdzības, tāpēc ka tā kļūst par zemes gabala būtisku daļu.  Atbilstoši Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 29.punktam, lai Kadastra informācijas sistēmā reģistrētu būvi (jaunbūvi) vai telpu grupu, ir jāiesniedz iesniegums, kam pievieno vienu no likumā “Par nekustamā īpašuma ierakstīšanu zemesgrāmatās” noteiktajiem dokumentiem, kurš apliecina būves vai telpu grupas tiesisku iegūšanu. Atbilstoši likuma “Par nekustamā īpašuma ierakstīšanu zemesgrāmatās” 17. panta 3. punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai kadastra subjekts Sabiedrība ierosinātu Kadastra informācijas sistēmā reģistrēt būvi. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Jelgavas novada dome |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Jelgavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K.Gerhards

Punka 67027377

[rita.punka@zm.gov.lv](mailto:rita.punka@zm.gov.lv)